GiliGold/VAD_KnessetCorpus huggingface dataset:
אופיר אקוניס: כאן הם כל פעם סומכים על רכות-הלב של הפוליטיקאים, שאפשר לסובב אותם.
אופיר אקוניס: היו"ר אופיר אקוניס: זה ביטוי יפה שיש לנו רכות-לב, זה טוב.
אופיר אקוניס: צבי לביא: ואני רוצה כאן להזכיר עוד נקודה אחת.
אופיר אקוניס: אם ב-7 באפריל הרכבת תהיה מוכנה, ישנה בעיה שהובטחה על-ידי הוועדה ליושב-ראש הוועדה לביקורת המדינה – לא בכנסת הקודמת אפילו, זבולון אורלב – נושא הביטחון.
אופיר אקוניס: נושא הביטחון לא הוסדר עד היום.
אופיר אקוניס: יש שלושה-ארבעה קרונות שיכולים להיכנס אליהם בבת-אחת 120-100 אנשים.
אופיר אקוניס: היו"ר אופיר אקוניס: אבל זה חלק מהפיילוט, לא?
אופיר אקוניס: אתם לא בודקים את זה?
אופיר אקוניס: צבי לביא: לא.
אופיר אקוניס: היו"ר אופיר אקוניס: כל ההיבטים האלה לא נבדקים?
אופיר אקוניס: אני אומר לך חד וחלק.
אופיר אקוניס: הם הבטיחו לבדוק את זה, אף אחד עוד לא בא עם הפתרון.
אופיר אקוניס: ופה הם יגידו בסוף- הרכבת נוסעת אבל יש פתאום בעיה של ביטחון, כפי שהיתה קודם בעיית הרמזורים.
אופיר אקוניס: אבל אולי לפי מה שאתה אומר, ואם זה לא נבדק עדיין, יכול להיות שזאת אחת הסיבות – אני מקווה לפחות שזאת אחת הסיבות שביקשו הארכה של הפיילוט.
אופיר אקוניס: צבי לביא: הם לא יגידו לך, הם יספרו לך כל מיני סיפורים אחרים.
אופיר אקוניס: אני רוצה להזכיר לכל האנשים פה את מסילת הרכבת לירושלים – מיפו לירושלים – יוסף נבון סלל בשנתיים בתקופת האימפריה העותומאנית, שלא היתה ידועה ביעילות הטכנולוגית או המינהלית שלה.
אופיר אקוניס: שנתיים ימים.
אופיר אקוניס: שזה יהיה לכם קנה המידה להשוואה.
אופיר אקוניס: גיתית שיינין: האם אפשר לענות על כך?
אופיר אקוניס: היו"ר אופיר אקוניס: אין צורך.
אופיר אקוניס: את יכולה לענות לו בנפרד.
אופיר אקוניס: אני רוצה לאשר את הצעת החוק עם התיקונים, כולל קיצור הזמן – וזה הדבר העיקרי פה, מר לביא – שאנחנו מקצרים את הזמן משמונה-עשר חודשים לשנים-עשר חודשים, ובלאו הכי אנחנו מקווים שלא נידרש עוד לדיונים מהסוג הזה שבאה המדינה ומבקשת – בעצת הבוררים או לא בעצת הבוררים – עוד הארכה.
אופיר אקוניס: אל תבואו לפה יותר עם הארכות כאלה, ואני מקווה שה-7 באפריל 2011 – כפי שמופיע בהצעת החוק, מר לביא – הוא יהיה התאריך הסופי והאחרון, וגם אתה תוכל לנסוע בו עם ילדיך ונכדיך ואחרים, מפסגת זאב להר הרצל וחזרה.
אופיר אקוניס: אני מאשר את שני הסעיפים הללו, עם התיקונים שהכנסנו.
אופיר אקוניס: נושא הישיבה, תקנות כבישי אגרה (מנהרות הכרמל) (פיצוי והחזר הוצאות).
אופיר אקוניס: חברים, היינו פה ב-22 ביוני.
אופיר אקוניס: מהותו של הפרויקט, מהותו של הכביש, תשלום בעד שימוש בקטעי הדרך.
אופיר אקוניס: אני מבין שמדובר על פרויקט של 6.5 קילומטרים, אבל בעצם משלמים על כל הנסיעה.
אופיר אקוניס: מישהו יודע מה תאריך הפתיחה?
חוה ראובני: עוד שלושה חודשים בדיוק.
אופיר אקוניס: אם מועד הפתיחה יהיה לפני הטקס, זה גם בסדר.
אופיר אקוניס: רק שלא לחכות עם הטקס, קודם כל לפתוח.
אופיר אקוניס: 26 באוקטובר.
אופיר אקוניס: יפה, טוב מאוד.
אופיר אקוניס: זה אחד מהפרויקטים הכי חשובים שנעשו פה בשנים האחרונות.
אופיר אקוניס: 14 שנה זה לקח מאז אבן הפינה.
אופיר אקוניס: למה זה לקח כל כך הרבה זמן?
אופיר אקוניס: החוק נחקק ב-95', אבן הפינה הונחה, אם אינני טועה, ב-96'.
ערן כהן: בעיות סטטוטוריות.
ערן כהן: הרבה שנים.
ערן כהן: מאז שהוא התחיל לפעול, מאז שהתחילו את העבודות, ב-2007, זה תקופת שיא לפרויקט מורכב כזה.
אופיר אקוניס: חברים, יש לנו את בקשת שר התחבורה ואנחנו מיד נתחיל בהקראה.
חוה ראובני: אחרי שנחקק החוק, בסיוע הוועדה, במהירות, לפני כשנה, ב-25 במאי פורסמו תקנות מנהרות הכרמל, אופן החיוב בהם, תשלום אגרה ואכיפת תשלומים.
חוה ראובני: אלה תקנות שאינן כרוכות באישור ועדה, שם קבועות העילות המדויקות לפיצוי והחזר הוצאות, ירידה לרזולוציה גדולה יותר לעומת ההוראות בחוק וכאן אנחנו מביאים את הנושא של קביעת הסכומים, המספרים שיעמדו מול העילות האלה.
חוה ראובני: אלה התקנות שמונחות בפני הוועדה כרגע.
חוה ראובני: (מקריאה): 'תקנות כבישי אגרה (מנהרות הכרמל) (פיצוי והחזר הוצאות), התש"ע-2010.
חוה ראובני: בתוקף סמכותנו לפי סעיף 7(ד)(ב) ו-16 חוק כבישי אגרה (מנהרות הכרמל), התשנ"ה-1995 (להלן החוק), באישור ועדת הכלכלה של הכנסת, אנו מתקינים תקנות אלה:      1. סכומי הפיצוי והחזר ההוצאות:      (א) סכומי הפיצוי והחזר ההוצאות יהיו כמפורט בטור ג' בתוספת, בצירוף מס ערך מוסף, כמשמעותו בסעיף 2 לחוק מס ערך מוסף, התשל"ו-1976'.
אופיר אקוניס: אני אומר ליועצת המשפטית שלנו, שלא יהיו אי הבנות בעניין הזה.
אופיר אקוניס: עם התשלום באוטובוס היינו צריכים לקיים ישיבה נוספת, כי לא היה ברור מה עם מס ערך מוסף.
אופיר אקוניס: אז זה ברור פה עכשיו?
חוה ראובני: (מקריאה): '(ב) בעל הזיכיון שלח לאדם החייב בתשלום פיצוי והחזר הוצאות הודעת תשלום ועל ההודעה הזו יחולו תקנות 5 ו-6 לתקנות כבישי אגרה (מנהרות הכרמל), אופן החיוב באגרה ואכיפת תשלומים, התש"ע-2010 (להלן תקנות חיוב באגרה), בשינויים המחויבים'.
חוה ראובני: שם יש הוראות לעניין הכתובות ולעניין המועדים ולמשלוח ההודעות.
חוה ראובני: '(ג) חייב זכאי לשלם פיצוי והחזר הוצאות בסכום מופחת, לפי התוספת, בשל העילה שבתקנה 10(א)(1) לתקנות חיוב באגרה פעם אחת בלבד, ובלבד ששילם בתוך 30 ימים מיום שנשלחה אליו הודעת תשלום.
חוה ראובני: הודעת התשלום שישלח בעל הזיכיון לחייב, הזכאי לשלם סכום מופחת כאמור, יפרט את העילה לחיוב בפיצוי והחזר הוצאות, את סכום הפיצוי והחזר ההוצאות המלא ואת הסכום המופחת.
לאה ורון: וגם את העובדה שעליו לשלם תוך 30 ימים.
חוה ראובני: בחשבון חייב להופיע מועד לתשלום.
חוה ראובני: זה לפי תקנות החיוב באגרה.
אופיר אקוניס: הערות כלשהן?
אתי בנדלר: גב' ראובני, אני ביקשתי ממך לבדוק את האפשרות לשלב בתקנה הזאת תקנה בדומה לתקנה (11)(ב) לתקנות נתיבים מהירים, אופן החיוב בתשלום אגרה והפקת תשלומים, תקנה שאושרה במסגרת התקנות שלא אושרו עדיין, המדברות על שינוי מענו של החייב.
חוה ראובני: בדקתי את זה.
חוה ראובני: זכרתי שהיתה סיבה שהורדנו את זה והסיבה היתה שזה כבר קיים בתקנות אופן החיוב באגרה, תקנה (10)(ב).
חוה ראובני: זה כבר קיים; השתנה מענו של מנוי והוא הודיע על כך לבעל הזיכיון בתוך 30 ימים מיום השינוי, לא יחויב ב...
חוה ראובני: זה קיים כבר.
אופיר אקוניס: אני מאשר את הסעיף.
חוה ראובני: (מקריאה): 'עדכון סכומים.
חוה ראובני: (א) הסכומים הנקובים בתוספת הראשונה יתעדכנו ב-1 באפריל של כל שנה (להלן יום העדכון), לפי שיעור השינוי של המדד החדש לעומת המדד היסודי.
חוה ראובני: (ב) עדכון הסכומים כאמור בתקנת משנה (א) ייעשה על בסיס הסכומים שנקבעו ליום השינוי הקודם, לפני שעוגלו לפי תקנת משנה (ג).
חוה ראובני: (ג) סכום שעודכן כאמור בתקנת משנה (א) יעוגל לשקל החדש השלם הקרוב.
חוה ראובני: סכום של מחצית השקל החדש יעוגל כלפי מעלה.
חוה ראובני: (ד) בתקנה זו המדד החדש - המדד שפורסם לאחרונה לפני יום העדכון.
חוה ראובני: המדד היסודי -  המדד שפורסם לאחרונה לפני יום העדכון הקודם.
חוה ראובני: לעניין יום העדכון הראשון שלאחר תחילתן של תקנות אלה, המדד שפורסם בחודש אפריל 2010.
חוה ראובני: מדד - מדד המחירים לצרכן שמפרסמת הלשכה המרכזית לסטטיסטיקה.
חוה ראובני: (ה) המנהל הכללי של משרד התחבורה והבטיחות בדרכים יפרסם בהודעה ברשומות,  -ולבקשת עורכת דין בנדלר-   ובאתר האינטרנט של משרד התחבורה והבטיחות בדרכים את נוסח התוספת כפי שהתעדכן עקב האמור בתקנה זו'.
חוה ראובני: היו"ר אופיר אקוניס:     הסבר קצר על עדכון הסכומים.
חוה ראובני: כאן מדובר על עדכון מדדי של סכומי הפיצוי בתהליך של אחת לשנה, תוך עיגול הסכומים, הודעה ברשומות ובאינטרנט כדי להביא את זה לידיעת הציבור, לא מצריך אישור חקיקתי, כי אנחנו מדברים רק על עדכון ולא על שינוי  ריאלי במהות.
אתי בנדלר: עורכת דין ראובני, ביקשתי ממך שתסבירי גם את הנושא של עדכון הסכומים לפי תקנת משנה (ג), אם את זוכרת, באיזה שלב מעגלים את זה, האם מעגלים את הסכום הבסיסי שעליו יש מס ערך מוסף או שבודקים מה הסכום לאחר העדכון ואז מעגלים.
חוה ראובני: זה כתוב כאן במתכונת שמעגלים לפני הוספת מס ערך מוסף.
חוה ראובני: התוצאה היא אכן מספר לא עגול, אבל כך זה קיים גם בתקנות של כבישי האגרה האחרים.
אתי בנדלר: תקנות של כבישי האגרה האחרים, תקנות נתיבים מהירים, מחר יתקיים דיון בוועדה ועדיין אפשר לשנות את זה.
חוה ראובני: אבל חוצה ישראל.
אתי בנדלר: זה קיים רק בכביש חוצה ישראל.
אתי בנדלר: כל המטרה של עיגול סכומים, אני רוצה להסביר, זה שהמשתמש לא יצטרך לשלם באגורות בודדות, בעיקר כשהוא משלם במזומן והוא לא יכול לקבל עודף וכיוצא בזה.
אתי בנדלר: מה קורה?
אתי בנדלר: מעגלים את הסכום הבסיסי ואז מוסיפים מס ערך מוסף ואז יוצא סכום באגורות, זאת אומרת שלא משיגים על ידי כך את המטרה, לכן הצעתי לעורכת דין ראובני לבוא בדברים עם כל הנוגעים בדבר ולשקול את האפשרות לעדכן את הסכום לפי עליית המדד, להוסיף את מס ערך מוסף ואז לעגל את הסכום הבסיסי באופן שיגיעו בסופו של דבר לסכום עגול לתשלום.
חוה ראובני: את האופציה הזאת לא יכולתי בזמן הקצר לברר עד הסוף.
חוה ראובני: אני חושבת שזה דבר שצריך היה לערב גם את רשות המסים.
חוה ראובני: לדעתי חוק עיגול סכומים ממילא---
אתי בנדלר: למה צריך לערב את רשות המסים?
אתי בנדלר: אני לא מציעה לעגל את מס ערך מוסף.
יערה למברג: לא מעגלים את מס ערך מוסף, אפשר לכתוב בסעיף שסכום מעודכן כאמור בצירוף מס ערך מוסף, כאמור בתקנה (1), יעוגל...
יערה למברג: זאת אומרת שהעיגול יהיה אחרי שמוסיפים את מס ערך מוסף, זה לא משנה מבחינת רשות המסים את המס הערך המוסף שהם מקבלים.
אתי בנדלר: לאיזה מטרה אחרת עושים את עיגול הסכומים?
חוה ראובני: בכל מקרה יש עיגול סכומים ל-10 האגורות הקרוב, על פי חוק, כך שבשום מקרה אף אחד לא יידרש לשלם באגורות בודדות.
אתי בנדלר: אז תגידי לי בבקשה לאיזה מטרה עיגול הסכומים, אם כך?
אתי בנדלר: אם המטרה היא לא להקל, אז אנחנו לא צריכים בכלל את הסעיף של עיגול הסכומים.
חוה ראובני: אז אנחנו יכולים לוותר על עיגול הסכומים, להוריד אותו בכלל.
חוה ראובני: זה יעוגל לפי חוק עיגול סכומים.
חוה ראובני: יש חוק שמסדיר את עיגול הסכומים ורוב התשלומים האלה ממילא מבוצעים בכרטיסי אשראי או הוראת קבע.
חוה ראובני: אז יורד (ב) ו-(ג).
אתי בנדלר: אם כך בתקנת משנה (ב), הסיפא 'לפני שעוגלו לפי תקנה משנה (ג) תימחק, ותקנת משנה (ג) תימחק.
חוה ראובני: לוחשים לי כאן באוזן שבתקנת משנה (א) זה צריך להיות הסכומים הנקובים בתוספת, ולא בתוספת הראשונה, כי יש לנו רק תוספת אחת.
אופיר אקוניס: אז תורידו.
אופיר אקוניס: הסעיפים אושרו עם השינויים.
חוה ראובני: (מקריאה): '3.
חוה ראובני: שינוי סכומים.
חוה ראובני: (א) הרשות הממונה תגיש לשר התחבורה ולשר האוצר המלצות לשינוי סכומי הפיצוי והחזר ההוצאות שבתוספת.
חוה ראובני: לצורך מתן המלצה כאמור תבדוק הרשות הממונה את כלל הנתונים שבידי בעל הזיכיון לעניין פעילויות האכיפה, באופן שסכומי הפיצוי והחזר ההוצאות יחולו או ישפו את סכומן הכולל של ההוצאות בפועל לאכיפת הגבייה של האגרה.
חוה ראובני: באכיפת החיובים או פיצוי בשל נזק שנגרם, ואלה הוצאות שהוציא בעל הזיכיון, יוכרו כהוצאות בפועל לעניין תקנה זו.
חוה ראובני: (ב) בעל הזיכיון הגיש לרשות הממונה, לצורך הבדיקות האמורות בתקנת משנה (א) לא יאוחר מ-45 ימים לאחר שנדרש לעשות כן, את מלוא הנתונים והתחזיות לעניין פעילויות הגבייה והאכיפה, לרבות עלויות הכנסות מאכיפה והיקף סרבני תשלום'.
חוה ראובני: כאן אני מבקשת להתייחס לעוד שאלה ששאלה אותי עורכת דין בנדלר אתמול, לגבי להטיל חיוב ולדרוש מבעל הזיכיון את הדינים והחשבונות ואת הנתונים ב-1 באפריל של כל שנה לגבי השנה החולפת.
חוה ראובני: אנחנו מסכימים לרעיון של לדרוש אחת לשנה, כל שנה קלנדרית.
חוה ראובני: אנחנו לא רוצים שזה יהיה במועד קבוע מראש, כיוון שיש לבעל הזיכיון איזה שהיא יכולת לתמרן את המועדים של ההוצאות וההכנסות שלו, הוא יכול לשחק עם התאריכים והמועדים שהוא מוציא הוצאות או מכניס הכנסות באופן שהחישוב של הפיצוי והחזר הוצאות ייצא לטובתו .
חוה ראובני: זה צריך להיות לדעתנו כן  אחת לשנה קלנדרית, אבל במועד אקראי.
אתי בנדלר: אז מה הנוסח שאתם מציעים?
חוה ראובני: נוסח לא הספקתי להכין.
חוה ראובני: אתי בנדלר:     אני רק אסביר את הטעמים לדבר, אדוני.
חוה ראובני: המטרה של הגשת הדוחות האלה לרשות הממונה היא כדי שהרשות הממונה תבדוק שהסכומים, שלאחר מכן אתה תאשר, באמת ישקפו רק את העלויות שנגרמות לבעל הזיכיון כתוצאה מההוצאות שיש לו לצורך---
אופיר אקוניס: לגבי הקנסות של אלה שלא משלמים, זה טופל בתקנות הראשונות, לא?
אתי בנדלר: לא, זה יהיה כאן.
אתי בנדלר: אנחנו נגיע לזה.
אופיר אקוניס: מה אישרנו ביוני 09'?
אתי בנדלר: את התיקון לחוק.
אופיר אקוניס: רק את התיקון לחוק?
אופיר אקוניס: לא עסקנו בסכומים?
אופיר אקוניס: כי היה שם ויכוח פילוסופי על מה קורה למי שלא נוסע ואני תמכתי בזה שמי שמקבל שירות, צריך לשלם.
אופיר אקוניס: לא יאומן, איזה דבר זה.
אופיר אקוניס: דבר נורא בכלכלה מודרנית, אפילו בכלכלה העתיקה, מי שנתן משהו היה צריך לקבל על זה כסף.
אופיר אקוניס: אפרופו, היום שמעתי שיש חסימה בכביש 6, בנפרד.
אופיר אקוניס: חסימה על ידי התהפכות של רכב כבד.
אופיר אקוניס: מי שבאמת שם נקלע לפקק ולא יכול לצאת, שם זה בעיה אחרת.
תמר אברמוביץ: אם אתה לא זז חצי שעה בכביש 6, מחזירים לך את הכסף.
אופיר אקוניס: גם ב-6?
תמר אברמוביץ: אם אתה נוסע לאט, אז זה משהו אחד.
תמר אברמוביץ: אם יש חסימה בכביש ונתקעת בלי יכולת תזוזה, מחזירים לך את הכסף.
חוה ראובני: יש לרשות הממונה סמכות גם להורות במצבים מסוימים לא לגבות את האגרה.
אתי בנדלר: ויש גם הצעות חוק פרטיות בתחום הזה.
לאה ורון: רק אנחנו דורשים להבא לעדכן את הוועדה אחרי הדיון ולא להשתתף בדיונים.
אופיר אקוניס: אני נתתי לה רשות.
אופיר אקוניס: מנהלת הוועדה הזכירה לי את הכלל שאסור לשתדלנים לדבר בישיבות בוועדה.
אתי בנדלר: מכל מקום, כדי לוודא שהרשות אכן תבדוק אם הסכומים האלה משקפים את ההוצאות של בעל הזיכיון, אני הצעתי להטיל חובה לעשות את הבדיקה מדי שנה ולא להשאיר את זה לרשות הממונה לשיקול דעתה, אם לבקש בכלל את הנתונים.
חוה ראובני: אנחנו מציעים לקבוע אחת לשנה במועד שתקבע הרשות הממונה.
אתי בנדלר: ואם הרשות הממונה לא תקבע מועד?
חוה ראובני: אחת לשנה?
אתי בנדלר: 'מדי שנה'.
אופיר אקוניס: זה אותו דבר, אחת לשנה.
חוה ראובני: אני רק נותנת לה את הגמישות בקביעת המועד.
אופיר אקוניס: 'אחת לשנה' זה יותר טוב מ'מדי שנה'.
אופיר אקוניס: זה יותר ספציפי.
אופיר אקוניס: אני אומר למדינה, אני מקווה שאתם לא באים עם בקשות להאריך את תקופת התחילה, כמו ברכבת הקלה.
אופיר אקוניס: אני רוצה לדעת.
חוה ראובני: אין מועדי תחולה בשום דבר.
חוה ראובני: אנחנו מוכנים עם החקיקה שלושה חודשים מראש.
לאה ורון: לפי רצונה של עורכת הדין חוה ראובני, הרכבת הקלה בירושלים היתה צריכה כבר להתחיל לפעול, ככל שזה תלוי ברצונם.
יובל פולוצקי: אגב, המועד הנוכחי של הפתיחה הוא חצי שנה הקדמה לפי המועד החוזי.
אופיר אקוניס: אגב, חיפה היא פורצת דרך בתחום התחבורה.
אופיר אקוניס: רוב הנתיבים המיוחדים והמטרוניות, שלא לדבר על דברים אחרים שקורים שם, למשל בשבת התחבורה הציבורית, שזה על פי הסכמי הסטטוס קוו, אבל חיפה בתחומי תחבורה יכולה דווקא לתת דוגמה גם לתל אביב וגם לירושלים וגם לבאר שבע וגם להרבה מקומות אחרים.
אתי בנדלר: אם כך, לא יאוחר מ-45 ימים לאחר שנדרש לעשות כן וכן אחת לשנה במועד שתורה לו הרשות הממונה.
אופיר אקוניס: זה אושר.
אופיר אקוניס: עכשיו התוספת.
חוה ראובני: (מקריאה): 'תוספת.
חוה ראובני: תקנה (1) סכומי הפיצוי והחזר ההוצאות יהיו כמפורט להלן: (1) לפי תקנה 10(א)(1) לתקנות חיוב האגרה, היעדר הסכם שימוש תקף, 76.50 ₪; (2) תקנה 10(א)(1) לתקנות, אם התקיימו הנסיבות האמורות בתקנה (1)(ג), היעדר הסכם שימוש תקף בפעם הראשונה, 19 ₪; (3) 10(א)(2) לתקנות חיוב באגרה, אי פירעון חשבון במועד, 36 ₪; (4) 10(א)(3) לתקנות חיוב באגרה, מעשה למניעת זיהוי או חיוב, 1,089 ₪---
אופיר אקוניס: איך זה?
אתי בנדלר: כי זה מס.
חוה ראובני: בגלל העלויות---
אופיר אקוניס: אבל במה העלויות יותר גבוהות למפעיל?
חוה ראובני: הן בוודאי יותר גבוהות, אנחנו נוכל לתת פירוט.
חוה ראובני: אני אגמור לקרוא ואתן פירוט לאיזה סכומים---
אופיר אקוניס: כי זו קפיצה אדירה.
אופיר אקוניס: אני רוצה לשמוע.
אופיר אקוניס: יכול להיות שהרציונל הוא נבון, אבל נשמע את ההסבר.
חוה ראובני: (מקריאה): '(5) 10(א)(4) לתקנות חיוב באגרה, יציאה מכביש מנהרות הכרמל שלא במקום שנקבע לכך, 76 ₪; (6) 10(א)(5) לתקנות חיוב באגרה, טיפול בעיכוב רכב, 80 ₪; (7) 10(א)(6) לתקנות חיוב באגרה, טיפול בפינוי רכב מכביש מנהרות הכרמל, 80 ₪'.
חוה ראובני: הסכומים כאן הם סכומים שמתומחרים, נוכל להסביר כל סכום.
חוה ראובני: כמובן שה-1,089 תפס את תשומת לבכם.
חוה ראובני: כאן מדובר על מצב שבו אל"ף, צריך להוסיף אמצעים של גילוי ואיתור וצילום וכולי בכביש, כדי שאפשר יהיה לזהות את כלי הרכב האלה שהסתירו לוחיות רישוי, ניפצו מצלמות ולא נפרוש כאן את מגוון האפשרויות.
חוה ראובני: ובנוסף, אחר כך, כשיש לזכיין רכב כזה, שהוא איננו יודע איזה רכב הוא, הוא צריך להשקיע תשומות בלברר מי זה הרכב הזה ואנחנו מאמינים ומקווים שלא יהיו רבים כאלה, אז ההוצאות הקבועות של הטיפול בזה מתחלקות על מספר קטן של משלמים.
חוה ראובני: ככל שתרצו פירוט נוסף, האנשים הכלכליים יעשו את זה.
ערן כהן: אין מה לפרט הרבה.
ערן כהן: רק שאנחנו עשינו את כל המערך של הבחינה של העלויות גם מתוך המודל הפיננסי שלנו, זאת אומרת מה יהיו העלויות של הזכיין לצורך זה ולאחר מכן בדקנו לגבי פרויקטים אחרים שלנו, גם חוצה ישראל וגם נתיבים מהירים, אז בסדר גודל לנתיבים מהירים זה עובד, ואלה הסכומים שיעמדו לאישור הוועדה מחר בנתיבים מהירים, ולגבי חוצה ישראל, מרבית הסכומים נמוכים ממה שקיים בחוצה ישראל, גם לאחר העדכון שנעשה לפני מספר חודשים לתעריפים.
אופיר אקוניס: טוב, אני מאשר את התוספת.
אופיר אקוניס: בזה סיימנו, תודה רבה לכם.
חוה ראובני: עוד הערה.
חוה ראובני: בדיון שהיה על החוק לפני כשנה נשאלנו לגבי אישור ועדת הכלכלה לפי סעיף 3 לחוק ויש אישור כזה מ-28 באוקטובר 1996, על סכום האגרה ותקופת הזיכיון המרבית.
חוה ראובני: אותר המסמך, זה אושר.
חוה ראובני: מצאנו.
חוה ראובני: הנתונים קצת השתנו כיוון שתוקן חוזה הזיכיון אבל הם עדיין מתחת למרבי שנקבע באישור הזה.
אופיר אקוניס: שלום לכולם, אני מתכבד לפתוח את הדיון.
אופיר אקוניס: על סדר היום - הצעת חוק ההגבלים העסקיים (תיקון – קבוצות ריכוז), התשס"ט-2009.
אופיר אקוניס: ישיבה אחת ויחידה של ועדת הכלכלה להיום – אתמול היינו כאן מהבוקר עד שעות הצהריים המאוחרות.
אופיר אקוניס: אתמול חבר הכנסת כהן- נפל דבר בבית הזה.
אופיר אקוניס: כאשר העברנו פה את התקנות ישבנו פה בישיבה מרתונית, ומהפכה תתחיל, בעזרת השם, בעוד כמה חודשים, ביחסי הסוחרים והלקוחות בישראל.
אופיר אקוניס: אני באופן אישי קיבלתי תגובות טובות מאד מהלקוחות, אני לא יודע למה הסוחרים פחות התלהבו, אבל אני גם אומר לכם, למי שהיה בחדר הזה אתמול וגם נמצא כאן היום - תסמכו על הלקוח הישראלי הוא לא ינצל את התקנות.
אופיר אקוניס: אנחנו פשוט מתקינים סטנדרט שישנו בארצות הברית וברבות ממדינות אירופה.
אופיר אקוניס: הבוקר אנחנו עוסקים בחוק של חבר הכנסת אמנון כהן.
אופיר אקוניס: אמרתי פעמים רבות בחדר הזה ומחוץ לחדר שמדינת ישראל היא מדינה מעניינת ומרתקת גם מבחינה כלכלית.
אופיר אקוניס: היא התחילה את דרכה עם מונופולים של הממשלה, אחר כך בשנות ה- 90 היתה התפתחות טובה.
אופיר אקוניס: קצת נפתחנו ונוצרו דואפולים.
אופיר אקוניס: ואין ספק שבעשור האחרון, מה שקורה במדינת ישראל – זו פשוט מדינה של טריופולים.
אופיר אקוניס: זה בא לידי ביטוי, בחדר הזה גם, בשוק הסלולר, בשוק הבנקאות, בשוק הדלק, שוק הגז – הדברים האלה ידועים.
אופיר אקוניס: כידוע לכם אני בעד התחרות חופשית שמגבירה את יעילות הקצאת המשאבים במשק, מעודדת את הצמיחה ותורמת לחלוקה צודקת יותר של הכנסות במשק.
אופיר אקוניס: אני מבין שהצעת החוק שלך כבר מקובלת בכמה מדינות העום,  והיא מטפלת בנושא הריכוזיות וטוב שכך, נושא שעולה לשיח הציבורי, וטוב שכך.
אופיר אקוניס: מסתבר שממונופולים של המדינה הפכנו לריכוזיות של כמה משפחות שהן בעלות השפעה דרמטית על המשק הישראלי – מקיצוניות ראשונה הפכנו את המטוטלת לקיצוניות השניה.
אופיר אקוניס: זה דבר שחבר הכנסת כהן מנסה להסדיר פה, ואני אבקש מחבר הכנסת כהן להציג את החוק ונקיים דיון.
אופיר אקוניס: אגב, אני מודיע שהתבקשתי לחכות לעוד הידברויות ועוד שיחות.
אופיר אקוניס: נדמה לי שהגיע העת להתחיל את הדיון, ואני כמובן לא יודע כמה רחוק נגיע, אבל הדיון הזה הוא חשוב, הוא יסודי, בעיניי, בכל היחסים של - - בכל הכלכלה הישראלית.
אופיר אקוניס: הבקשות היו רבות מאד, וביקשו ממני: אל תקיים את הדיון.
אופיר אקוניס: אבל אני הודעתי לכולם שהדיון הזה יתקיים כפי שהוא נקבע, על סדר יומה של ועדת הכלכלה.
אופיר אקוניס: מי שמבקש לדבר – אבקש להירשם.
אמנון כהן: תודה, אדוני היושב ראש, שלמרות הלחצים אנחנו מקיימים את הדיון הזה.
אמנון כהן: אדוני צודק כאשר הוא אומר שלמעשה החוק הזה הולך להסדיר את הריכוזיות במשק.
אמנון כהן: והחוק הזה נולד בחדר הזה.
אמנון כהן: הרישום, חוקים של הגבלים עסקיים, בתיאום עם ראש הרשות ההגבלים העסקיים הקודם שהיה בתפקיד, דרור שטרום.
אמנון כהן: אנחנו פה,  אדוני היושב ראש, נתקלנו בעמלות בנקים - -
אופיר אקוניס: יושב הראש היה חבר הכנסת אמנון כהן.
אמנון כהן: למעשה היו עמלות של בנקים – היית קם בבוקר וקורא בעיתון שעמלה מסוימת עולה, ואחרי שבוע – כולם התיישרו כלפי מעלה.
אמנון כהן: כשבדקנו וחקרנו את הנושא גילינו שיש כמעט 40 סוגי עמלות, ואתה אומר: איפה הרגולטור, איפה הוא בודק,  איפה הוא מטפל בשוק.
אמנון כהן: בסופו של תהליך, אחרי שהיו עשרות חוקים בנוגע לעמלות בנקים הוקמה ועדת חקירה פרלמנטרית בנושא הזה, ובסופו של תהליך גם הסמכנו את המפקח על הבנקים לטפל בזה, ואני, עד היום, לא רואה שהנושא הזה מוסדר כראוי, אבל הוא נולד שם כשגילינו וביקשנו מרגולטור כמו הרשות להגבלים עסקיים, כי הוא למעשה הגוף  - -
אופיר אקוניס: אתה אומר שיכול להיות תיאורטית או לא – שרפורמת העמלות לא נתנה מענה?
אמנון כהן: לא נתנה את המענה במלואו.
אמנון כהן: עשתה משהו, היא צמצמה עמלות, דאגה למעבר לקוחות בין בנקים, עשתה את זה פחות או יותר סביר, כי אז – במשך שנה לא יכולת לעבור מבנק לבנק.
אמנון כהן: אבל עדיין אין תחרות ממשית בנושא העמלות של הבנקים.
אופיר אקוניס: כלומר, במערכת הבנקאית אין תחרות אמיתית.
אמנון כהן: אין.
אמנון כהן: למעשה פה, ביקשנו אז מההגבלים העסקיים – איפה הם נכנסים, אולי צריך להכניס שחקנים חדשים, להוריד חסמים, ואז אמרו שאין להם מספיק סמכויות להיכנס ולהתערב, הם רק יכולים להתערב בפעולות, אך לא יכולים להיכנס לנושאים מבניים במשק.
אמנון כהן: וכאן אני, בסעיף קטן, רציתי לתקן איזה תיקון, להגביר את הסמכות של הרשות להגבלים עסקיים, העברתי קריאה טרומית וקריאה ראשונה, ואז באה הממשלה ואמרה – זיהינו שיש פה לאקונה בחוק, שיש פה איזושהי בעייתיות ואנחנו רוצים לטפל במכלול הבעיות של הרשות להגבלים עסקיים,  החלטנו להקים ועדה בראשותו לש פרופ' גושן, יו"ר הרשות לניירות ערך היום, אז הוא היה פרופ' מכובד ומוכר, גם היום הוא כזה – ובאמת הם עשו עבודה ברמה בינלאומית עם למידה מהעולם, איך הדברים מתנהלים שם, וחוק שעבדו עליו הרבה שנים, התקיימו עליו כמה דיונים, רוב האנשים עדו בהתנדבות, לא קיבלו שכר על זה, אבל עשו את מלאכתם נאמנה.
אמנון כהן: זה היה בכנסת ה- 16, ב- 2005.
אמנון כהן: זו היתה הצעת חוק שלי שעברה קריאה ראשונה, חל עליה דין רציפות בכנסת ה-17 ובכנסת ה- 18 למעשה, הצעת החוק שלי זה המלצות של ועדת גושן.
אמנון כהן: כלומר, חוק ההגבלים העסקיים המורחב, המקצועי, שגוף מקצועי טיפל בזה.
אמנון כהן: זה לא משהו שאני המצאתי בעצמי.
אמנון כהן: אני לא בקיא בנבכי הסעיפים.
אמנון כהן: גוף מקצועי עשה פה את העבודה ועל מנת להוות קטליזטור, אני בתיאום עובד  עם רונית קן, יושבת ראש הרשות להגבלים עסקיים – ואנחנו בשיתוף פעולה.
אמנון כהן: היא הלכה לכיוון תזכיר חוק מול משרדי ממשלה, אני הלכתי בכיוון של חקיקה פרטית ובכוחות  - -
אופיר אקוניס: לא הבנתי, תסביר.
אמנון כהן: איך שפורסמו ההמלצות של ועדת גושן ביקשתי את ההמלצות, הכנסתי לחקיקה, ובמקביל, רונית קן הלכה בדרך של תזכיר חוק מול משרדי ממשלה, הרבה סעיפים דומים, למעט כמה דברים קטנים, ואני העברתי בקריאה טרומית, במאמצים קשים ביותר למרות כל ההתנגדויות של הרגולטורים – יש פה כמובן פגיעה קצת, לקיחת סמכויות ממשרדים שונים, אבל אני אומר שאם המשרדים הללו היו מטפלים בריכוזיות, והיו מטפלים במבנה השוק הבעייתי, לא היה צריך את החוק הזה.
אמנון כהן: אבל ברגע שיש להם את הסמכות והם לא עושים, אז אנחנו, כמחוקקים, מחפשים דרך אחרת.
אמנון כהן: ופה באה הצעת החוק הזו להסדיר את הנושא, להתערב גם במבנה השוק, שהגבלים עסקיים, שלמעשה הפן הצרכני יותר, הפן של הסדרת המשק - -כאשר עשיתי פה דיון בנושא הגז, כיושב ראש ועדה - - הנה,ת פרופ' גושן, תודה רבה שהגעת, למרות הפקקים.
אמנון כהן: כולנו מתפללים שגלעד שליט יחזור במהרה הביתה אל משפחתו, בעזרת השם.
אמנון כהן: דיברנו קצת בשבחך, כשלא היית פה.
אמנון כהן: למעשה, החקיקה הזו באה לתת קצת יותר סמכויות לרשות להגבלים עסקיים להתערב גם במבנה השוק.
אמנון כהן: אני רציתי לציין את הנושא שכאן קיימנו דיונים בוועדת הכלכלה, בנושא של חברות הגז.
אמנון כהן: כמה חברות גז חזקות, גדולות – שולטות ב- 95% מנתח השוק, ויש  עוד 40 חברות גז קטנות ששולטות רק ב- 5%.
אופיר אקוניס: טופל.
אמנון כהן: לא טופל.
אופיר אקוניס: בתחילת מושב החורף, אם אינני טועה.
אופיר אקוניס: לא לגמרי, אבל זה יותר טוב מכלום.
אופיר אקוניס: הם ברכו אותנו רבות בתום הדיון הקודם.
אופיר אקוניס: ויש עוד מקום, זה  ברור, ולא רק במשק הגז.
אמנון כהן: אז התחלתי לדבר על הריכוזיות בענף הגז .
אמנון כהן: אנחנו רואים את הריכוזיות בענף הסלולר, גם בנושא של חבילות לטלוויזיה ערוצית, שגם שם יש מבנה בעייתי ואנחנו רואים בכל הנושא של שוק ההון  שיש מבנה בעייתי, כאשר אתה מציג הצעת חוק מסוימת ואז תמיד באים ומתנגדים, במקום לעשות חשיבה מחדש ולומר - העירו את עינינו, למשל בנושא דמי הניהול, שלוקחים שליש מפנסיה של אדם לטובת דמי ניהול.
אמנון כהן: אז אתה מעיר את עיני הרגולטור והוא קודם כל נגד.
אמנון כהן: אבל אני יכול לשבח פה את ראש רשות ניירות ערך.
אמנון כהן: זיהיתי בעיה בנושא של חתמים, בנושא עמלות שגבו לא באופן מדתי, ולא באופן שוויוני, הכנתי הצעת חוק, דיברתי עם יושב ראש הרשות לניירות ערך והוא ישר בא ובשמחה אמר – זיהית בעיה קשה, ואנחנו הולכים לטפל בזה, או שאתה תטפל בזה.
אמנון כהן: אנחנו מזהים, כחברי כנסת, בעיה מסוימת, לפעמים מאזרח, ולפעמים מאיזשהו גוף, ואז, אפילו הוא נתן כמה טיפים, איך להרחיב.
אמנון כהן: אז פה עברה הצעת חוק – השקעות משותפות, שעשינו בשיתוף פעולה.
אמנון כהן: אז עושים פה שיתוף פעולה בין המחוקק לבין הרשות וכך מקדמים את הדברים.
אמנון כהן: גם כאן, אדוני היושב ראש, החקיקה כאן נותנת סמכויות קצת יותר רחבות לרשות להגבלים עסקיים.
אמנון כהן: אנחנו חייבים לדאוג לאזרח.
אמנון כהן: הגופים הקשים האלה ששולטים בשוק, בכל הגופים שציינתי – זו ריכוזיות גבוהה ביותר, אוליגופולים, 3-4 חברות חזקות מאד במשק, והם מפעילים גם, מטבע הדברים, חברות לובי חזקות מאד כאן, בבית.
אמנון כהן: לכן אנחנו צריכים לא להירתע, לתמוך ולקדם את הצעת החוק, אני מראש אומר – לא איכפת לי שבסופו של תהליך שמי לא יהיה על הצעת החוק.
אמנון כהן: זה לא מעניין אותי.
אמנון כהן: מעניין אותי להסדיר את הנושא הזה, להסדיר את הריכוזיות.
אמנון כהן: גם ראש הממשלה דיבר על כך שיש בעייתיות במשק הישראלי מבחינת ריכוזיות.
אמנון כהן: זה פן קטן בתוך הריכוזיות במשק, שהוא יכול כבר להתחיל את התהליך הזה, לתת את התמיכה שלו.
אמנון כהן: פה חייבת להיות התערבות של ראש ממשלה, כי כל רגולטור דואג לחלקת אלוקים הקטנה שלו, ובצדק.
אופיר אקוניס: יש פה נציג של משרד ראש הממשלה?
אופיר אקוניס: האם מישהו יודע אם הוועדה לבדיקת נושא הריכוזיותב משק הוקמה?
לאה ורון: הוזמנו ולא הגיעו.
אמנון כהן: אני אגיד לך שלא הוקמה שום ועדה, התדיינו בזה גם בוועדת הכספים של הכנסת, גם הכנו הצעת חוק שהולכת לטפל בריכוזיות.
אמנון כהן: אני לא מאמין בהצעת החוק, אני לא חושב שצריך לעשות את זה בחוק.